Noukeurige aandag aan detail! Ons het klein dingetjies soos die stokkies met malvalekkers wat die kinders kon braai opvallend gevind. Die goed beskutte braaiplek was 'n aangename kuierplek met die Karoo-nag om jou.
Omdat ons op plase grootgeword het kon ons Wolvekraal waardeer. Die twee kleingoed het omtrent oulike klippers opgetel en Lindie het sowaar boomgom (hars) geoes op die doringbome en lekker gesmul. Belinda was 'n goeie en baie vriendelike gasvrou. Die muskietnette bokant die beddens was 'n oulike idee en sal handig te pas kom in die somer wanneer daar natuurlik baie goggas agter die ligte aankom. Lekker braai langs die huis met gemaklike stoele. Die gratis hout die eerste aand was baie welkom.
Ek sal beslis Wolvekraal Guest Farm aanbeveel vir almal wat ek ken. Dit is so 'n pragtige plek en Berlinda en haar man is absoluut fantasties. Ek sal beslis weer kuier. Dit was ongelooflik lekker!
So anders en 'n wonderlike ervaring om so op die Swartberge uit te kyk. Huisie goed ingerig vir diegene wat nie staatmaak op luukshede nie. Buite-area baie goed ingerig om 'n vuur te maak en vleis te braai. Die plaas leen hom daartoe om lekker te stap! Beveel aan om twee nagte oor te slaap.
Ons het na "stilte" gesoek, weg van die alledaagse lawaai en dit was die perfekte keuse! 'n Entjie grondpad wat maar ligvoets aangepak kan word, maar moenie voel jy kan nie soontoe gaan tensy jy 'n 4x4 het nie, dis die moeite werd om daardie stoffies later af te spoel!
Dit was werklik 'n plesier om op Wolvekraal te oornag, sal baie graag weer daar wil oorslaap in die pragtige karoo! Gasvrou was tegemoetkomend nadat ons laat gekom het. Skaapwors wat ons op die plaas gekoop het was uitstekend!
Dit was nou heerlik om die aand na 'n besige pad op die plaas te rus en te vergeet van alle dinge en net rustig te word wat 'n lewe rustige omgewing in die aand met die sterre wat helder skyn oor die Karoo se vlakte met 'n heerlike ontbyt wat 'n mens die volgende oggend begroet en 'n dorpsmeisie wat die kans gegun word om lammers melk te gee. Dit was regtig lekker.